钦定古今图书集成/理学汇编/文学典/第236卷 > 《吴兢乐府古题要解》 > 《襄阳》
## 钦定古今图书集成/理学汇编/文学典/第236卷 > 《吴兢乐府古题要解》 > 《襄阳》

右宋随王诞始为襄阳郡。元嘉末，仍为雍州刺史。夜
闻诸女歌谣，因为之词，曰：“朝发襄阳城，莫至大堤宿。
大堤诸女儿，花艳惊郎目。”若裴子野《宋略》称晋安侯
刘道彦为雍州，有惠化，百姓歌之，谓之《襄阳乐》。盖非
此也。

以上乐府清商曲也。按蔡邕云：“清商曲，其词不足采著” ，其曲名有《出郭》《西门》《陆地》《行车》《夹锺》《朱堂寝》《奉法》等五曲，非止王昭君等一说。清商曲，南朝旧乐也。永嘉之乱，中朝旧曲散落江右，无复宋、梁新声。元魏孝文帝入洛，收其所获南音，谓之“清商乐” ，即此等是也。隋平陈，因置酒清商署，若《巴》《渝》《白纻》等曲皆在焉。